19.12.2022
MT
Il-Ġurnal Uffiċjali tal-Unjoni Ewropea
L 323/101
(10)
Il-Kummissjoni tinnota li, fit-talba tagħha għal reviżjoni, il-Litwanja użat tbassir tat-traffiku lokali għall-movimenti IFR u l-unitajiet ta’ servizzi li huwa ogħla mit-tbassir bażi tat-traffiku tas-Servizz tal-Istatistika u t-Tbassir talEurocontrol (“STATFOR”) ippubblikat f’Ġunju 2022.
Il-projezzjonijiet tat-traffiku lokali tal-Litwanja huma aktar ottimisti mit-tbassir tal-iSTATFOR.
Il-Litwanja tispjega li d-differenza hija dovuta għall-użu ta’ data aktar riċenti dwar l-evoluzzjoni tat-traffiku, li turi li t-telf kbir tat-traffiku rreġistrat f’Marzu u f’April 2022 treġġa’ lura parzjalment fix-xhur sussegwenti.
(11)
Meta mqabbel mal-pjan tal-prestazzjoni, it-tnaqqis reali fl-għadd ta’ unitajiet ta’ servizzi għas-snin kalendarji 2022, 2023 u 2024 huwa fil-medda approssimattiva ta’ -26 % sa -35 %.
Madankollu, l-għadd ta’ movimenti ta’ titjiriet fl-ispazju tal-ajru Litwan operati skont l-IFR ma huwiex previst li jonqos bl-istess rata bħall-unitajiet ta’ servizzi en route.
Dik id-diskrepanza hija dovuta għat-tnaqqis sinifikanti tat-titjiriet fuq it-territorju, li bħala medja jiġġeneraw għadd proporzjonalment ogħla ta’ unitajiet ta’ servizzi en route minn titjiriet li jinżlu fl-ajruporti fil-Litwanja u li jitilqu minnhom.
Għalhekk, il-Kummissjoni tinnota li l-ammont ta’ xogħol tal-fornitur tas-servizzi tan-navigazzjoni bl-ajru (“ANSP”), li huwa ġġenerat mill-movimenti ta’ titjiriet ikkontrollati, ma huwiex mistenni li jonqos f’korrelazzjoni mat-tnaqqis fid-dħul li jirriżulta min-numru aktar baxx ta’ unitajiet ta’ servizzi en route.
(12)
Il-Litwanja tispjega li n-nuqqas ta’ dħul mill-imposti tan-navigazzjoni bl-ajru kkawżat minn livelli aktar baxxi ta’ traffiku, ikkombinat ma’ inflazzjoni għolja u pressjoni tas-suq tax-xogħol fuq il-pagi, għandu impatt serju fuq il-kapaċità tal-ANSP li jissodisfa l-obbligi finanzjarji futuri u li jimplimenta l-investimenti ppjanati.
Għalhekk, il-Litwanja tiddikjara li r-reviżjoni tal-miri tal-prestazzjoni hija essenzjali sabiex jiġu ggarantiti s-saħħa finanzjarja tal-ANSP u riżorsi adegwati għall-awtorità superviżorja nazzjonali li hija ffinanzjata mid-dħul mill-imposti tal-ANS.
(13)
Il-Kummissjoni tirrikonoxxi li s-suppożizzjonijiet inizjali li fuqhom huwa bbażat il-pjan tal-prestazzjoni tal-Litwanja ma għadhomx validi minħabba t-tnaqqis sinifikanti tat-traffiku tal-ajru b’konsegwenza tal-gwerra tar-Russja kontra l-Ukrajna.
Barra minn hekk, il-Kummissjoni taqbel li r-reviżjoni tal-miri tal-prestazzjoni hija meħtieġa u proporzjonata sabiex tiġi żgurata l-vijabbiltà operazzjonali u finanzjarja tal-ANSP u biex jiġi rrimedjat in-nuqqas ta’ likwidità li qed jiffaċċja bħala konsegwenza tal-bidla fiċ-ċirkostanzi.
(14)
Għalhekk, il-Kummissjoni tqis li t-talba għal reviżjoni mressqa mil-Litwanja tissodisfa l-kundizzjonijiet għarreviżjoni tal-miri tal-prestazzjoni lokali stabbiliti fl-Artikolu 18(1)(a)(ii) tar-Regolament ta’ Implimentazzjoni (UE) 2019/317.
VALUTAZZJONI TAL-MIRI RIVEDUTI TAL-PRESTAZZJONI MAĦSUBA
Miri tal-prestazzjoni tal-kapaċità (15)
Il-Litwanja titlob reviżjoni tal-miri tal-kapaċità en route tagħha għas-snin kalendarji 2022, 2023 u 2024 b’reazzjoni għall-bidla fiċ-ċirkostanzi deskritti fil-premessi (6) sa (13), b’mod partikolari l-għadd imnaqqas ta’ movimenti IFR imbassra għal dawk is-snin kalendarji u l-impatt tiegħu fuq il-provvista tal-kapaċità.
(16)
It-tabella li ġejja tippreżenta l-miri tal-prestazzjoni tal-kapaċità en route tal-RP3 tal-Litwanja, kif inklużi fil-pjan talprestazzjoni, u l-miri riveduti tal-prestazzjoni maħsuba proposti mil-Litwanja fit-talba tagħha għal reviżjoni.
It-tabella tiddeskrivi wkoll il-valuri ta’ referenza korrispondenti mill-Pjan Operazzjonali tan-Network disponibbli fit2 ta’ Ġunju 2021, iż-żmien tal-adozzjoni tal-miri riveduti tal-prestazzjoni mal-Unjoni kollha għall-RP3, li ntużaw mill-Kummissjoni sabiex tivvaluta l-konsistenza tal-miri tal-kapaċità lokali mal-miri tal-prestazzjoni mal-Unjoni kollha, abbażi tal-punt 1.3 tal-Anness IV tar-Regolament ta’ Implimentazzjoni (UE) 2019/317.
Il-Litwanja
2022
2023
2024
Miri tal-kapaċità en route inklużi fil-pjan tal-prestazzjoni, espressi f’minuti ta’ dewmien fil-ġestjoni tal-fluss tat-traffiku talajru (“ATFM”) għal kull titjira
0,03
0,03
0,03
Miri riveduti tal-kapaċità en route maħsuba, espressi f’minuti ta’ dewmien tal-ATFM għal kull titjira
0,02
0,02
0,02
Valuri referenzjarji
0,03
0,03
0,03